钦定古今图书集成/理学汇编/文学典/第010卷 > 王鏊震泽长语 > 《元次山文》
## 钦定古今图书集成/理学汇编/文学典/第010卷 > 王鏊震泽长语 > 《元次山文》

吾读《柳子厚集》，尤爱山水诸记，而在永州为多。子厚
之文，至永益工，其得山水之助耶？及读《元次山集，记》，
道州诸山水，亦曲极其妙。子厚丰缛精绝，次山简淡
高古。二子之文，吾未知所先后也。唐文至韩、柳始变，
然次山在韩、柳前，文已高古，绝无六朝一点气习，其
人品不可及欤？